64. ΠΡΑΞΗ ΔΙΟΙΚΗΤΗ ΤΡΑΠΕΖΑΣ ΤΗΣ ΕΛΛΑΔΟΣ Αριθ. 1961 της 29 Ιουλ./7 Αυγ. 1991 (ΦΕΚ Α΄ 124) (Άρθρ.1 του Νόμ. 1266/82) Καθορισμός ελάχιστου μετοχικού κεφαλαίου τραπεζών. Αφού έλαβε υπόψη: α)το άρθρ. 1 του Νόμ. 1266/82 «όργανα ασκήσεως της νομισματικής, πιστωτικής και συναλλαγματικής πολιτικής και άλλες διατάξεις». β)το άρθρ. 2 του Α.Ν. 1665/1951 «λειτουργία και έλεγχος των τραπεζών». γ)την ΠΔ/ΤΕ 892/2.12.86 «καθορισμός ελάχιστου μετοχικού κεφαλαίου τραπεζών». δ)τη σκοπιμότητα καθορισμού ελάχιστου ορίου ιδίων κεφαλαίων των τραπεζών που να ανταποκρίνεται στα σημερινά οικονομικά δεδομένα, αποφάσισε να τροποποιήσει την ΠΔ/ΤΕ 892/2.12.86 και να καθορίσει τα ακόλουθα: 1.Για την ίδρυση και λειτουργία στην Ελλάδα ανώνυμης τραπεζικής εταιρείας απαιτείται ελάχιστο μετοχικό κεφάλαιο 4.000.000.000 δραχμ. που καταβάλλεται εξ’ ολοκλήρου σε μετρητά, όπως προβλέπεται στο άρθρ. 14 του Νόμ. 5076/31. 2.Οι τράπεζες που ήδη λειτουργούν και έχουν άθροισμα μετοχικού κεφαλαίου και αποθεματικών μικρότερο από το ποσό των 4.000.000.000 δραχμ. οφείλουν να αυξήσουν το κεφάλαιό τους μέχρι το ως άνω κατώτατο όριο με καταβολή μετρητών, μέχρι τις 31 Δεκ. 1992 το αργότερο. Διευκρινίζεται ότι οι διατάξεις (παρ. 1) της παρούσας πράξης, αφορούν και τις εκκρεμείς αιτήσεις που έχουν ήδη υποβληθεί για την ίδρυση νέων τραπεζών. 12.Θ.α.62α Νομοθεσία περί Τραπεζών (Γενικά) Νομοθεσία περί Τραπεζών (Γενικά) 12.Θ.α.63-66 